kardosdrur/scandi-wiki huggingface dataset:
Manipulation

Manipulation har flere betydninger:

 Psykologisk manipulation – At ændre en persons opfattelse af en situation, på en negativ måde, som regel uden vedkommende er klar over det.
 Billedmanipulation – at ændre et billede eller en film, således at det, troværdigt, forestiller noget andet.
 Manipulation (film) – dansk kortfilm fra 2010 instrueret af Christina Christensen

Bruges oftest i negativ betydning, dvs. at narre en person til noget

Taktik
Sindarin

J.R.R. Tolkien udviklede mange sprog som en hobby. Sindarin er et af disse sprog. Sindarin er et af de sprog som elverne i Tolkiens bøger Hobitten og trilogien Ringenes Herre taler og skriver. Sindarin kaldes også gråelversproget. I bøgernes univers er sindarin det sprog der tales af de elverfolk, der er bosiddende i Midgård. I modsætning til quenya, der hovedsageligt benyttes som ceremonielt og kunstsprog, har sindarin forandret sig meget igennem tidsaldrene, idet det har været under konstant påvirkning af de dødelige mennesker, hvis korte liv medfører, i elvernes målestok, hastige omvæltninger af samfundet.

Kunstsprog
J.R.R. Tolkien
Stryghøvl

Strygbænk, der også kaldes Stryghøvl, er bødkerens 75–300 cm lange høvl, der ligger med sålen opad, og hvorpå bødkeren stryger staverne, dvs. høvler dem på kanten. Dialektisk er ordet anvendt om almindelig rubank. 

Både i Danmark og i Norge begynder egentligt bødkrede arbejder at optræde i fund fra yngre romersk jernalder (ca år 100-400 e.Kr.), fra hvilken tid vi også har den ældste høvl. Det må derfor formodes, at noget der minder om stryghøvlen, har været kendt på denne tid, men noget endeligt bevis for dens eksistens er endnu ikke fremdraget. 

Bødkerarbejde kom for at blive, og i de følgende årtusinder optræder det i mangfoldige sammenhænge.

Ekstern Henvisning 
 Brøndsted, Johannes: Danmarks Oldtid bd III, 1966
 Træsmedens Håndværktøj 

Træhøvle
Tømrerudtryk og snedkerudtryk
Filter (vand)

Et filter til vandrensning kan have mange udformninger alt efter hvilke urenheder, der skal fjernes fra vandet. I et rensningsanlæg fjernes både uopløst materiale som f.eks. sand og biologisk materiale. Der foretages også en kemisk behandling af vandet.

Vand
Miljøteknologi
Filtre
Svinehans

En Svinehans (som også kaldes tomandshøvl, sjokhøvl, sakshøvl, klavshøvl, Storeklaus, Kristoffer, sjakhøvl, tremandshøvl, okshøvl og tyr) er betegnelse for en stor rubank, der i forenden er blevet forsynet med et par ekstra greb, ofte blot et rundstok boret gennem høvlens hus, eller skruet på oversiden, så den får en vis lighed med en okse. Svinehans er næsten gået af brug. I stedet anvendes den langt mere håndterlige el-høvl.

Sammenlign med pløjehøvl, der i vise tilfælde bærer lignende navne.

Ekstern henvisning
baskholm.dk 

Træhøvle
Tømrerudtryk og snedkerudtryk
Tagspånhøvl

En tagspånhøvl er en høvl, der bruges til fremstilling af tagspån. Et eksemplar er udstillet i frilandsmuseet Maihaugen, Lillehammer, Norge. Her er det en hestetrukket høvl, nærmest af form som en plov, forsynet med et vandretliggende jern, tynget ned af nogle kampesten. Høvlen har været i brug ved fremstilling af de centimetertykke emner til tagspåner. Men det fremgår ikke i hvilke(t) fag. Høvlen er rimeligvis helt unik i lighed med den sammesteds beroende husskruehøvl.

Hvordan den har fungeret i praksis vides ikke, men forsøget er gjort, og har den virket efter hensigten har det været en lettelse i forhold til at skulle save anselige mængder af spåner med håndkraft. Det vides ikke om enlignende høvl skulle have været i anvendelse i Danmark, så det kan hænde at være en opfindelse uden større udbredelse.

Se også 
Tændstikhøvl

Ekstern Henvisning 
 Norman, G. A.: Høvelens Historie, Lillehammer, 1954
 Træsmedens Håndværktøj 

Høvle
Tømrerudtryk og snedkerudtryk
Selvsimilær

Betegnelsen selv-similær eller selvligedannet bruges om blandt andet om fraktaler. Et vilkårligt lille udsnit af fraktalen ligner helheden. I nogle fraktaler som f.eks. Mandelbrotmængden, er ligheden meget tydelig, mens der for andre fraktaler er tale om en statistisk lighed.

Referencer 

Geometri
She Loves Me Not

She Loves Me Not er både en sang, en musikvideo og en single fra bandet Papa Roach. Sangen handler om forholdet mellem forsangeren og hans kone.

Papa Roach
Scars (sang)

Scars er både en sang, en musikvideo og en single fra bandet Papa Roach.

Scars er den første sang Papa Roach nogensinde har spillet live, med akustiske guitare.

Scars minder ikke om nogen anden sang Papa Roach har lavet. På trods af det er den per 1. maj 2006 den mest spillede sang, efter at have overgået Last Resort fra Infest-albummet.

Musikvideoen 
Musikvideoen gengiver en fest, hvor Jacoby Shaddix spiller en mand, der forsøger at afhjælpe hans kæreste med sit alkoholmisbrug. Efter hun opdager, at han har hældt alt hendes alkohol ud i vasken, beslutter hun sig for at gå. På vej ud, får hun ved et uheld skubbet en lysestage på gulvet, og der antændes ild til huset.

Bandet spiller i husets aske, og ovenstående begivenhed er hvad der tænkes tilbage på. Kæresten dukker i slutningen af sangen, men får "den kolde skulder."

Denne video var dog ikke den oprindelige. Først havde Papa Roach lavet et andet forslag i samarbejde med nogle teknikere, og selvom de syntes resultatet var godt, følte de ikke "sangens sjæl," kom til ordentligt til udtryk.

Papa Roach
Rocksange
Skrubhøvl

Skrubhøvl, til tider stavet skruphøvl, sjældnere kaldt grovhøvl, rubhøvl eller ruhøvl.

Høvl af pudshøvltypen, ofte med svagt krummet stål og krumt jern. Spunshullet er stort. Danske skrubhøvle har i dag en standardlængde på 235-240 mm, bredden af jernet er 33-38 mm.
 
Grundet jernets krumme slibning er høvlen velegnet til den første grove afhøvling af træet. På gamle møbler ses ikke så sjældent at undersiden af skuffebunde eller bagklædninger kun har fået skrubhøvl – undertiden diagonalt.

Træhøvle
Ministrenes økonomiske interesser

Ministrenes økonomiske interesser er en oversigt, som Regeringen Anders Fogh Rasmussen II offentliggjorde den 7. marts 2005.

Regeringsgrundlaget 'Nye mål' pålagde regeringens ministre at oplyse om økonomiske interesser, medlemskab af VL-grupper og lignende. Denne oplysning skete i form af et skema, som ministrene og deres ægtefæller skulle udfylde. At ægtefællers oplysninger også er med, skyldes muligvis sagerne om Henriette Kjær og Ulla Tørnæs.

Ekstern henvisning 
Statsministeriets side om 'Ministrenes økonomiske interesser mv.'

Danmarks politik
Skarp

Skarp kan betyde flere ting:
 Skarp kan som navneord angive en knivsæg (skarpen på en kniv).
 Skarp kan som navneord (nu i en næsten glemt betydning) også betyde et projektil, heraf det afledte udtryk "skarpladt" (et våben ladet med et projektil). Ved skarpskydning anvendes der skarp (skadegørende) ammunition i modsætning til skydning "med løst krudt". 
 Skarp kan som tillægsord være en egenskab ved et redskab, der gør det velegnet til at skære, fx en skarpsleben kniv. I denne betydning det modsatte af sløv.
 Skarp benyttes også i overført betydning. En skarp tunge betegner en person, som taler bidende til eller om andre. En intelligent person siges at have en skarp hjerne, mens en mindre dygtig person kan betegnes som ikke den skarpeste kniv i skuffen. Skarp bevogtning. Et skarpt hjørne. Dreje skarpt til siden. Ride i skarpt trav.

En skarpretter betegner en bøddel.

Skarp er et fællesgermansk og oldnordisk ord; det findes på tysk som scharf og på engelsk som sharp.

Noter

Litteratur 
 Lis Jacobsen: Nudansk Ordbog, Andet bind: M-Ø; Politikens Forlag, københavn 1953; s. 234

Se også
Skarphed

Ord og vendinger
Mary Todd

Mary Todd Lincoln (født 13. december 1818 i Lexington, Kentucky, død 16. juli 1882) var en amerikansk kvinde, der blev kendt som hustru til USA's 16. præsident, Abraham Lincoln. Hun voksede op i en velhavende og politisk engageret familie.

Mary Todd var en intelligent og uddannet kvinde med en interesse for politik og samfundsanliggender. Hun mødte Abraham Lincoln i 1839, og de giftede sig i 1842. Som førstedame spillede hun en aktiv rolle ved sin mands side og var en engageret støtte for ham både personligt og politisk.

I løbet af Lincolns præsidentperiode oplevede Mary Todd mange personlige tragedier, herunder tabet af flere af hendes børn og attentatet på hendes mand i 1865. Disse tab og psykiske traumer tog en betydelig vejafgift på hendes mentale og fysiske helbred, og hun kæmpede med depression og andre mentale udfordringer.

Mary Todd blev kendt for sin levende personlighed, sin smag for mode og sin sociale dygtighed. Hun var ofte involveret i sociale arrangementer og fungerede som værtinde ved mange officielle begivenheder i Det Hvide Hus. Hendes tid som førstedame var dog også præget af kontroverser og politiske fjender, der kritiserede hende for hendes udgifter og adfærd.

Efter Lincolns død i 1865 vendte Mary Todd tilbage til privatlivet og fortsatte med at kæmpe med personlige og økonomiske udfordringer. Hun tilbragte sine sidste år i Illinois og døde den 16. juli 1882.

Mary Todd Lincoln er en vigtig skikkelse i amerikansk historie som en førstedame, der gennemgik betydelige prøvelser og tragedier i løbet af en turbulent periode i landets historie. Hun efterlod sig et komplekst arv og er blevet genstand for studier og analyser af sin rolle og indflydelse på præsidentskabet og samfundet som helhed.

USA's førstedamer
Orla Hav

Orla Hav (født 3. april 1952 i Nørresundby) var fra 13. november 2007 til 2. november 2022 medlem af Folketinget for Socialdemokraterne.

Baggrund 
Orla Hav er uddannet folkeskolelærer ved Aalborg Seminarium i 1976.

Orla Hav er far til fire børn.

Politisk karriere 
Han har været medlem af Socialdemokraterne siden 1965 og Nordjyllands Amtsråd siden 1983.

Han var socialdemokratisk amtsborgmester i Nordjyllands Amt fra 1998 frem til 31. december 2006. I forbindelse med Strukturreformen blev Nordjyllands Amt en del af Region Nordjylland, hvori han blev regionsrådsformand.

Han blev ved folketingsvalget 2007 valgt i Nordjyllands Storkreds med 29.192 personlige stemmer, hvilket bragte ham på en femteplads på listen over folketingskandidater med flest personlige stemmer.

Eksterne henvisninger 
 
 DR's politiske profil for Orla Hav

Henvisninger 

Tidligere folketingsmedlemmer fra Socialdemokraterne
Folketingsmedlemmer i 2000'erne
Amtsborgmestre fra Danmark
Regionsrådsformænd fra Danmark
Folketingsmedlemmer i 2010'erne
Personer i Kraks Blå Bog
Personer fra Nørresundby
Lærere fra Danmark
Amtsborgmester

Amtsborgmesteren var den øverste, demokratisk valgte politiske og administrative leder i en amtskommune valgt blandt amtsrådets medlemmer. Med udgangen af 2006 blev amterne og dermed også amtsborgmesterhvervet afskaffet.

De sidste amtsborgmestre

Se også 
 Borgmester
 Regionsrådsformand
 Landshøvding

 
Danmarks amter
Titler
Session (datalogi)

En session er et begreb, der bruges inden for datalogi og betyder: En blivende forbindelse mellem enheder i datanetværket. Enhederne der er forbundet af en session, kan fx være en bruger (eller browser) og en webserver. Som regel involverer en session udveksling af mange datapakker mellem de to parter.

En session bruges til at opretholde tilstande over konversationen mellem de to parter. Der kan fx foretages autorisation (log in), tidligt i sessionen, hvorefter sessionen opretholder tilstanden, så alle efterfølgende forespørgsler i sessionen også er autoriseret. Hvis man ikke havde sessioner, ville hver enkelt forespørgsel være nød til at indeholde alle informationer på ny.

En session er typisk implementeret som et lag i en netværksprotokol. Fx telnet og FTP (se OSI-modellen).
For transportprotokoller, som ikke implementerer et formelt sessionslag (fx UDP) eller hvor sessionerne generelt er meget kortlivede (fx HTTP eller MQ), opretholdes sessioner af et program på et højere netværksniveau vha. en metode baseret på de udvekslede data. Fx inkluderer en HTTP-forespørgsel mellem en bruger og en webserver ofte en HTTP-cookie, som unikt identificerer sessionen (session-id).

HTTP
Session
Dk.kultur.sprog

Gruppen dk.kultur.sprog er en dansk nyhedsgruppe, som ifølge sin fundats har diskussion af sprog som formål.

Til brug i gruppen udarbejdede Thomas Thorsen en lydskrift der kan skrives uden fonetiske specialtegn.

Deltagere i gruppen afholder en årlig udflugt, kaldet Obese, opkaldt efter en yndlingsaversion i gruppen, Odense Banegård Center. Obese udtales normalt med tryk på anden stavelse. men det er også blevet udlagt som: Oh!, Besé ...

Et projekt affødt af diskussioner i dk.kultur.sprog er FIDUSO.

Eksterne henvisninger 
Ofte stillede spørgsmål for dk.kultur.sprog 
dk.kultur.sprog's lydskrift 
dk.kultur.sprog's lydskrift i PDF-form  (sammenholdt med IPA)
dk.kultur.sprogs hjemmeside 

Nyhedsgrupper
Vridbor

Vridbor, Vridt, Vridtbor 

1. led on. riða; grundbetydning, dreje, vende, måske egentlig fra fr. foret (jf. lat. forare), gennembore, men omdannet til dansk, vride; jf. fritbor.

Mindre spiralbor smedet ud i et stykke med stang og et øsken som greb, eller blot et lille bor af norsk bor-type eller schweizerbor-type) med et T-formet håndtag.

Borskaftet – det stykke der sidder oven for den spidse tætsnoede spiral og har oftest tiltagende diameter opefter, så borediameteren bliver ikke den samme hele vejen ned – derfor er boret bedst egnet til forboring for søm og skruer.

Se også 
 Søgebor

Ekstern henvisninger 
 Træsmedens Håndværktøj 

Træværktøj
Kilende værktøj
Vridende værktøj
ESP

ESP kan henvise til flere artikler:

 Elektronisk stabilitetsprogram – et system der reducerer udskridningen af en bil
 ESP Guitars – en guitarfabrikant (Electric Sound Products)
 Ekstrasensorisk perception – evnen til at opfatte ting uden brug af de kendte sanser
 E.S.P. (Miles Davis album), et album af Miles Davis
 E.S.P. (Bee Gees album), et album af Bee Gees
 The Electric Soft Parade, et britisk band
 Escapade eller ESP er et server-side script programmeringsmiljø.
 Embedded Server Pages, an embeddable, standards-based, dynamic web page
 .esp Elder scrolls plugin (filformat) til computerspillet The Elder Scrolls III: Morrowind
 Easy Software Products, udviklerne af CUPS
 Eurosport
 Pesetas - ISO 4217 kode for pesetas
Mispel

 
Mispel (Mespilus germanica) er et lille, løvfældende træ med en malerisk, kroget vækst. Både stamme og grene er meget krogede. Mispel har karakteristiske frugter, der ligner stenhårde, brune tjørnebær i overstørrelse.

Beskrivelse 
Barken er først grågrøn og filthåret. Senere bliver den grå med forskellige toninger i brunt og med svagt farvede, lysebrune korkporer. Bladarrene er smalle og seglformede. Til sidst er barken gråbrun og opsprækkende. Frøplanter er tornede. Knopperne er spredte, ovale og brune med mørkebrune, hårede skælrande (meget lig æbleknopper).

Bladene er aflangt ægformede eller elliptiske med hel (ganske fint takket), lidt bølget rand og forsænkede ribber. Oversiden er græsgrøn med ganske få hår, mens undersiden er lysegrøn med tæt hårklædning. Høstfarven er gulbrun. Blomstringen sker i maj, hvor de store hvide blomster ses enkeltvis i bladhjørnerne. Frugterne ligner stenhårde, brune tjørnebær i overstørrelse. “Blomsten” er blivende, som hos Tjørn og Æble, men arret er meget åbent og viser de 5 stenhårde kerners øverste ende. Frugterne modner ikke ordentligt i Danmark, og frøene er som regel tomme.

Træet forhandles i Danmark som podede planter på grundstammer af Hvidtjørn. Roden er altså lig med denne plantes rod.

Højde x bredde og årlig tilvækst: 4 x 5 m (30 x 40 cm/år).

Hjemsted 
Mispel er udbredt i de blandede løvskove fra Balkanlandene over Lilleasien til Kaukasus og Iran. Typiske ledsageplanter er f.eks. Valnød, Ægte Kastanje, Avnbøg, Humlebøg, Frynse-Eg, Tarmvrid-Røn, Aksel-Røn og Sølv-Lind.

Anvendelse 
Frugten er først spiselig i november, når den begynder at blive lidt blød og at dufte af portvin. Hvis ikke den modner, pluk ved første frost og opbevar et køligt sted i to uger. Så snart de modner skal de bruges inden for et par dage. Frugterne kan anvendes fx til syltetøj, gele eller sirupsagtig sovs til desserter m.m.. Smagen er et sted mellem dadler og bagt æble. De siges at kunne spises rå efter, at de har fået frost, men smagen er meget besk og snerpende.

Noter 

Træer
Nytteplanter
Hvide blomster
Flerfoldsfrugter
Opdragelse

Opdragelse er en proces, der støtter udviklingen af et menneske med en bevidst hensigt.

Begrebet ‘opdragelse’ bliver oftest brugt, hvor den opdragende har større indsigt og overblik end den, der opdrages: Fx forældre der opdrager børn. Eller nedsættende: "Hun følte sig opdraget af sin mand". Opdragelse søger mål eller 'værdier som forældre søger at videregive, så børnene enten bliver selvstændige, opfører sig hensigtsmæssigt eller deltager på en bestemt måde i samfundet.

Opdragelse er historisk knyttet tæt til familien som udgangspunkt, men efterhånden mere og mere med skole og stat som partner. I særlige tilfælde medvirker staten i opdragelsen af hele befolkninger. Den tanke findes allerede hos Platon, og den udgør i varierende grad en del af den moderne pædagogik og af den moderne forståelse af national- og velfærdsstatens opgaver. I nogle tilfælde bliver denne opdragelse meget omfattende. Det ses i totalitære stater som Sovjetunionen og Det Tredje Rige.

Forældreopdragelse er et begreb, som kan indebære social arv, kulturelle og sociale normer, samfundsværdier og egne holdninger om, hvordan man bør være eller opføre sig. Før i tiden var især borgerlig forældreopdragelse ofte knyttet til begrebet ‘pli’, som dækker god opførsel, taktfølelse og anstand. I dag har forældreopdragelse større fokus på selvrealisering og selvbestemmelse. Ifølge Ross Greene må der her lægges mindre vægt på disciplin og skældud.

Opdragelseshjem var særlige institutioner, der varetog opdragelse, hvis forældrene ikke kunne. I Oluf Skjerbæks bog om emnet anføres: "Ved opdragelseshjem forstås sædvanlig institutioner for fællesopdragelse af børn og unge, som på grund af deres egen vanskelighed eller på grund af uheldige forhold i det naturlige hjem ikke kan opdrages i dette". I dag bruger man i stedet betegnelsen skole- eller børnehjem.

De moderne tanker om opdragelse er ifølge Anders Dræbys Opdragelsens filosofi opstået i det 18. og 19. århundrede. Den moderne opdragelse er kendetegnet ved, at man ikke bare videregiver normer men også fokuserer på at skabe individer.

Laissez faire-opdragelse 
Laissez faire-opdragelse er en kritisk betegnelse for en opdragelse, der lader barnet gøre, hvad det har lyst til, uden eller næsten uden indgriben. Årsagen kan enten være forældrenes egen opdragelse i barndommen, en ideologisk overbevisning om ikke at ville gribe ind, eller social magtesløshed. Der er almindelig enighed om, at forældre ved denne form for opdragelse svigter børnene, fordi de ikke påtager sig forældrerollen.

Se også 
 Pli
 Dannelse
 Pædagogik

Kilder og henvisninger

Litteratur 

 Greene, Ross (2017): “Opdragelse uden skæld ud”. Pressto
 »Opdragelseshjemmene« af overinspektør O. Skjerbæk i: Dansk Skole-Stat under redaktion af professor N.A. Larsen, Arthur Jensens Forlag, København 1933-34
 Knud Grue-Sørensen: Opdragelsens historie. (Gyldendals pædagogiske bibliotek, 1956-9).
 ”Opdragelsens filosofi”, af Anders Dræby Sørensen. Statsbiblioteket, 2016
 https://denstoredanske.lex.dk/opdragelse

Familie
Pædagogik
Lars Bugge

Lars Bugge er en dansk forfatter, som er født i 1969 og opvokset i Kolding. Han begyndte i 1988 at læse til cand.merc.jur. i Århus og færdiggjorde sit studium i 1993. Sidenhen begyndte Lars Bugge at skrive bøger inden for sine primære interesseområder: historie, myter og konspirationsteorier.

Bøger af Lars Bugge 
 Kort og godt om Danske broer , 1998
 Kort og godt om Danske krige , 2000
 Kort og godt om Danske fyrtårne , 2001
 Mysteriet om mordet på John F. Kennedy , 2002
 Konspirationsteorier – 40 populære sammensværgelser , 2003
 Mysteriet om Tempelridderne , 2003
 Flere konspirationsteorier – 40 nye sammensværgelser , 2004
 Endnu Flere Konspirationsteorier – 40 gådefulde sammensværgelser , 2006
 Konspirationsteorier – 60 populære sammensværgelser , 2007
 Den lille bog om børneopdragelse , 2007
 Den lille kvadratiske ur-guide (medforfatter Kristian Haagen) , 2007
 Albert og Glimten, 2008
 Krammeklumpen , 2008
 Sådan overvinder du akutte stresstilstande 
, 2009
 Vampyr-heksen (e-bog), 2011
 Monko (e-bog), 2011
 Chili , 2014

Henvisninger 
 Lars Bugges hjemmeside
 Lars Bugges hjemmeside om konspirationsteorier

Faglitterære forfattere fra Danmark
Økonomer fra Danmark
Personer fra Kolding
Dansksprogede forfattere fra Danmark
Hisatake Shibuya

Hisatake Shibuya grundlagde ESP i 1975. ESP er i dag blandt de største leverandører af guitarer til heavy metal-genren, bl.a. for bands som Metallica og Rammstein.

Guitar
Personer fra Japan
Erhvervsfolk
Custom guitar

En såkaldt custom guitar er en guitar, der er fremstillet med bestemte ønsker fra en kunde. De fleste store mærker har en custom shop, hvor man kan sammensætte sin helt egen guitar.

Guitar
Bryggeri

Et bryggeri er en fabrik der fremstiller øl og består traditionelt af malteri, bryghus, gæringsrum, lager, tapperi og øllager.

Der er brygget øl siden 4000 f.Kr. i Babylon. I middelalderen forbedrede munkene i Europa ølbrygningen og lagde dermed grundlaget for industriel ølproduktion.

Indtil ca. 1840 blev der kun produceret overgæret øl, men efter at Carlsberg bryggeri gjorde produktionen af undergæret øl mulig, blev denne metode også anvendt af de andre bryggerier.

Se også 
 Bryggerier i Danmark
 Emil Christian Hansen – isolerede den mest brugte type gær.
 J.C. Jacobsen – grundlægger af Carlsberg.
 Carl von Linde – opfandt mekanisk køling.

Litteratur 
 Kristof Glamann, Bryggeriets historie i Danmark indtil slutningen af det 19. aarhundrede, Gyldendal, 1962.

Eksterne henvisninger
Påskeharen

Påskeharen er en ret ny opfindelse i dansk tradition. I begyndelsen af 1900-tallet ankommer den fra Tyskland, og det er en gammel  tysk tradition, der ligger til grund for påskeharen som æglægger.

Mulig førkristen oprindelse 
Den tradition kan spores endnu længere tilbage til hedenske frugtbarhedsriter: man anså haren for at være et særligt frugtbarhedsfremmende dyr, og man spiste og ofrede æg, som også ansås for at være et frugtbarhedsfremmende middel.

Nogle mener således at haren var gudinden Eostres dyr, og hende fejrede man netop ved forårsjævndøgn, en forløber for påsken hvis navn på engelsk, ”Easter” kommer af netop navnet på Eostre/Eastre. Muligvis er der også en sammenhæng mellem hendes navn og navnet på det kvindelige kønshormon østrogen. April blev på engelsk kaldt Eosturmónaþ / Eastermónaþ og på tysk Ostermond.

Mulig efterreformatorisk oprindelse 
En anden forklaring kan være, at katolikkerne i Tyskland ikke spiste æg i fasten, og således havde en masse æg at spise til påske (og en naturlig forklaring på deres oprindelse), mens protestanterne, der også gerne spiste påskeæg, måtte konstruere en mytologisk forklaring, og således fandt på påskeharen.

Det er problematisk, at påskeharen ikke optræder i litteraturen i de ca. 1000 år fra den ærværdige Beda omkring år 700 beskriver Eostre til 1682, hvor afhandlingen "De ovis paschalibus – von Oster-Eyern" advarer mod overdreven æggespisning og beskriver tidens skikke.

Kilder

Eksterne henvisninger 

 Historie On-Line om påskeharen

Fiktive dyr
Haren